หุ้นเช้า29ส.ค.ปิดบวก1.44 จุด
ตลาดหุ้นวันที่ 29 ส.ค.ปิดที่ระดับ 1,234.60 จุด เพิ่มขึ้น 1.44 จุด หรือ 0.12% มูลค่าการซื้อขาย 10,847 ล้านบาท
29 ส.ค. 2555

ตลาดหุ้นวันที่ 29 ส.ค.ปิดที่ระดับ 1,234.60 จุด เพิ่มขึ้น 1.44 จุด หรือ 0.12% มูลค่าการซื้อขาย 10,847 ล้านบาท 




ตลาดหุ้นวันที่ 29 ส.ค. ดัชนีหุ้นเปิดตัวบวกหลังจากนั้นแกว่งตัวลดลงแต่ยังสามารถยืนในแดนบวกได้ โดยมีกลุ่มสื่อสารพยุงตลาดไว้ และมาปิดการซื้อขายภาคเข้าที่ระดับ   1,234.60 จุด เพิ่มขึ้น 1.44 จุด หรือ 0.12% มูลค่าการซื้อขาย 10,847 ล้านบาท 
นางวิริยา ลาภพรหมรัตน์ ผู้ช่วยผู้จัดการ สายพัฒนาธุรกิจ บล.เกียรตินาคิน กล่าวว่า นักลงทุนเก็งกำไรการประชุมของธนาคารกลางสหรัฐในช่วงปลายสัปดาห์นี้ และคาดหวังจะออกมาตรการQE3 ซึ่งฝ่ายวิจัยบล.เกียรตินาคินเองประเมินว่ามีความเป็นไปได้น้อย แต่หากเกิดขึ้นจริงอาจดันให้ดัชนีหุ้นปรับตัวเพิ่มขึ้นได้ ทดสอบแนวต้านระดับ 1,240-1,250 จุด แต่ระดับดังกล่าวให้ระวังแรงขายทำกำไร ในกรณีไม่มีQE3 เกิดขึ้น ทำให้นักลงทุนผิดหวังและมีแรงขายทำกำไรออกมา 
สำหรับวันนี้ตลาดหลักทรัพย์จัดงาน Thailand Focus 2012 นั้น โดยเชิญนักลงทุนต่างประเทศเข้ามารับฟังข้อมูลจากรัฐบาลและตัวบริษัทจดทะเบียนเอง ซึ่งมองว่าจะส่งผลต่อตลาดหุ้นในระยะกลาง แต่ระยะสั้น ๆ นี้นักลงทุนติดตามกรณีQE3 จะเกิดขึ้นจริงหรือไม่มากกว่า
5 อันดับแรกของหุ้นที่มีการซื้อขายสูงสุด 1.INTUCH ปิดที่ 66.25 บาท เพิ่มขึ้น 0.25 บาท หรือ 0.38% มูลค่าการซื้อขาย 704 ล้านบาท 2.ADVANC ปิดที่ 215 บาท เพิ่มขึ้น 2 บาท หรือ 0.94% มูลค่าการซื้อขาย 456 ล้านบาท 3.BTS ปิดที่ 5.65 บาท ลดลง 0.05 บาท หรือ 0.88% มูลค่าการซื้อขาย 405 ล้านบาท 4.CPF ปิดที่ 32.25 บาท เพิ่มขึ้น 0.25 บาท หรือ 0.78% มูลค่าการซื้อขาย 326 ล้านบาท 5.DTAC ปิดที่ 87 บาท เพิ่มขึ้น 1 บาท หรือ 1.16% มูลค่าการซื้อขาย 280 ล้านบาท